
Education Meenister Listens tae 
Cross Pairty Group on Scots 

J ANUAR 7 2003 wis the nicht Education Meenister, Cathy Jamieson MSP, cam alang tae a 
forgaitherin o the Cross Pairty Group on Scots tae hear for hersel whit the feck o Scots lan¬ 
guage upsteerers, cums an organisations thocht anent the place o the Scots language athin 
Scots education. It wis juist a peety that, cause the date o the forgaitherin haed tae be brocht 
forrit bi a hail week tae faw in wi the meenister’s thrang wark schedule an maist maimbers wis 
gien juist 24 oors notice o this chynge, a guid nummer o the group’s regulars wisna able tae be 
thare. For aw the nummers wis doon a bit tho, it wis a richt guid gaun debate that taen place wi 
an unco birr frae baith the maimbers an the meenister forbye. The meenister cam ower as gey 
comfortable an at hame wi the subjeck an cuid weel hiv been conseedered tae be juist ane o oo. 
She pyntit oot hou impressed she wis wi thon projeck the bairns o St. Ninians Primary Schuil 
at Dunblane, haed duin whan they speirt MSPs tae adopt a Scots word tae uise an she said 
maist MSPs wis fair impressed wi it an aw parteeclar syne it wis baims that wis pittin it forrit. 

As the CPG maim¬ 
bers speirt questions 
an pit forrit thair 
mony consaits anent 
whit wis wantin for 
the Scots language 
athin education, the 
meenister gied oot 
the orra answer but 
maistlins she screivit 
aw the questions 
doon sae she cuid git 
a mair detailed an¬ 
swer tae rax on tae 
the group efter she’d 
haed wirds wi the 
richt fowk in her 
depairtment. Whan 
speirt whit wey the 
wisna a Meenister for 


Education Meenister Cathy Jamieson an CPG Convener 
Irene McGugan hears whit the maimbers haes tae say 


Scots, she pyntit oot whit maist fowk kent areddies, that the Meenister for Gaelic an the 
Meenister for Scots wis ane an the same cheil, Lord Watson MSP. 

Some o the questions that wis speirt bi the group maimbers wis as follaes:- The Scots in 
Higher Still wis tae dae wi Scots leeteratur, that didna aye uise the Scots language an it wis 
thocht that Scots language shuid hae its place athin Higher Still an aw. As 
it staunds the day, this question wis optional in the exam an disappyntment 
wis mintit ower the unco sma nummer o scholars that wis chuisin tae dae 
the question an it wis speirt gin ocht cuid be duin tae gar mair collegianers 
tak that parteeclar gate. Tho the teachin o Scots wis alloued in aw the 
schuils, it wisna compulsory an it wis left up tae indiveedual teachers tae 
decide gin it wad be teached or no. It wis thocht that teachers shuid be 
makit awaur that it wis thair duty tae teach the Scots language in thair 
clesses an they shuid be gien a mair positive encouragement alang wi 
trainin an teachin graith. The advantages o multilingualism wis threapit 
tho it wis acceppit that it wisna juist multilingualism on its ain that brocht 
the bettermaist advantages but multileeteracy. Gin students wis tae ken the 
guid o laimin thair ain hamelt cultural leid, they haed tae be learnt tae be 
leeterate in it an aw. It wis pyntit oot that in ither kintras, the likes o Italy 
whaur the wis a nummer o minority leids in the north, the local govern¬ 
ments taen it on thairsels, wi government uphaud, tae forder thair ain mi¬ 
nority leid an in this wey they war faur an awa aheid o Scotland. The 
meenister wis minded an aw that whan the leid that baims brocht tae the 
schuil wisna gien the staundin it shuid hae, thae baims wis psychologically 

disabused an they tint aw confidence in thair 
weys o communicatin an in thairsels an aw. 
A bit in the Education, Cultur an Sport Co- 
matee Report on languages wis brocht tae the 
meenister’s tent aboot hou twa teachers haed 
guided a cless throu an exercise in alleetera- 
tion. The hail lesson wis cairriet oot in Scots 
baith bi the teachers an the baims an at the 
end the teacher clapped her haunds an telt the 
baims they war gaun tae dae sums an that 
they war gaun tae speak in English. This wis 
a guid exemplar o virtual Scots medium edu¬ 
cation whaur nae doot the baims wad eik tae 
thair Scots vocabular an aiblins the teachers 
wad eik tae thair ain comfort an confidence 
in speakin Scots tae the cless. It wis a guid 
exemplar an aw o forderin the Scots leid 
athoot ony resources tae speak o but juist 
makin a maucht tae uise the existin resources 
in anither wey. Ae maimber pyntit oot hou 
important it wis tae big up ae data base o aw 
the Scots language teachin graith that wis tae 
haund insteid o aw the sindert leets an data 
bases that wis splattert aw ower different 
wabsteids the day. Syne maist Scots language 
lessons wis duin as pairt o English, ae maim¬ 
ber thocht it micht evite the possibeelity o 
Scots bein seen as a byeleid o English bi 
chyngin the subject’s name frae English tae 
Languages. 

Whan the meenister haed tae leave tae tend 
tae ither maitters, the feck o the maimbers 
wis o the consait that she haed gien thaim 
some howp for the weird o the Scots leid. 


Cross Pairty Group Maimbers haes thair say 

IMeist Forcjaitherin 

Monday 3 Mairch 2003 
7.30pm tae 9.00pm 
Comatee Room C. 

Brunton Ha, Musselburgh. 


Whit Daes 
Scots Eat? 

Bi Ann Rayner 

ONY fowk is gey critical o the kinna 
mait we feed oorsels wi in Scotland. 
Tae sum, ye wad think we aw lived on a diet 
o chips wi mebbe the odd fish, pie, mealie 
puddin or battered sausage wi it, follaed bi a 
deep-fried Mars bar. We are telt that we are 
ower heavy on the pies, pastries, biscuits an 
cakes, but dinna eat eneuch vegetables or 
fruit. 

While thare is mebbe sum truith in this (tho 
mony o thaim that eat a puir diet stey in 
schemes wi nae shops or dinna hae guid fa¬ 
cilities for cuikin), it wisna like this lang 
syne. 

Tho the tradeetional Scots diet wisna verra 
varied, it wis hailsome eneuch. Mony experts 
haes praised the guid things in aitmeal; the 
minerals, the fibre an the anti-cholesterol 
properties, an noo they’re sayin the same 
kinna things aboot kail. Oor forebears ate 
herring an haddock frae the sea, guid butcher 
mait fur the weel-aff that haed the siller tae 
buy it, an the likes o rabbits an hares, doos an 
phaesants fur the shootin, an fruits like 
brammles an blaeberries fur the pickin tae 
mak jeelies an fruit tarts. 

Oor ancestors made dae wi little as mony 
receipts still tells us. Stovies is a guid dish 
even made wi juist a taste o mait, haggis is 
made frae the pairts o the sheep that are 
chucked oot in better aff countries, an the 
likes o crappit heids an sowans shaw hou 
they made the maist o little. 

While we wadna want tae gae back tae a diet 
o skirlie, sheip’s-heid broth, limpet stovies an 
bermeal bannocks, we cuid dae waur nor 
conseeder whit oor forebears ate an try a 
puckle o thair thrifty an hailsum dishes. 
Insteid o feedin oor baims the latest expen¬ 
sive, shuggary cereal for brekfast, mebbe we 
shuid try cookin thaim parritch, insteid o 
buyin a cairry-oot pizza, mebbe we shuid gie 
thaim mince an clapshot. We cuid buy mair 
local neeps, carrots, ingans an kail insteid o 
buyin mange tout peas or wee sweetcorn 
imported frae furrin pairts an we cuid haud 
wide o fuid fu o chemicals an colours. 

The Scots diet, fur maist o us, is no as bad as 
sum wad hae us believe, but we cuid aye 
laim a puckle tips frae fowk lang syne. 

Taiblet STW maun apologise for the 
receipt in Nummer 110. Tho the tin o con¬ 
densed milk wis in the ingredients, pittin it in 
efter the shuggar meltit wis left oot bi mistak. 

M akar's Neuk 

Whan gloming grey out o’er the welkin keeks, 

Whan Batie ca’s his owsen to the byre, 

And Thrasher John sair dung, his barn door steeks, 
And lusty lasses at the dighting tire: 

What bangs fu leal the e’enings coming cauld, 

And gars snaw-tappit winter freeze in vain; 

Gars dowie mortals look baith blythe and bauld, 

Nor fley’d wi aw the poortith o the plain; 

Begin my Muse, and chant in hamely strain. 

_ Robert Fergusson 1750 - 1774 


Official Scots Registers ower the years 

I T is howped that 2003 will be a kenspeckle year for the weird o the Scots language. Sae 
mony things is set tae come tae a heid this year that it’s sair tae think hou things cuid be 
itherweys. Ane o the maist kenspeckle ongauns o thaim aw maun shuirly be the first official 
owersettin o a government report intae Scots. The hinnermaist official documents tae be writ¬ 
ten in Scots wis aboot three hunner year syne but it haes tae be said that thae documents wis 
written direct intae Scots an no owersetten frae ony ither leid. 

The Education, Culture an Sport Comatee’s report intae the role o educational an cultural pol¬ 
icy in uphaudin an upbiggin Gaelic, Scots an the minority leids in Scotland haes sindert ower- 
setters intae twa cums; the ane that threaps the spoken language the day daesna hae eneuch 
words an haes tae be biggit up an forbye, this document is airtit at learit fowk an no the Daily 
Record; the tither ane hauds the’r nae pynt in fetchin oot a document that naebody can read for 
it’ll strenthen the ettles o the Corporate Body tae no allou Scots signage in the pairlament an 
pit intae the heids o MSPs an hamelt Scots speakers the fause norie that if thon is Scots then 
they maunna be Scots speakers an dinna ken onybody that is. Juist time will tell whit consaits 
is the richt ane an whuther ony skaith haes been duin or no. 

It micht be guid tae see whit the official register o the leid wis like at sindry times ower the 
years an hou easy it reads tae the day’s Scots speakers, makin allowance for the orra spellins. 

1288 Act o the Scots Pairlament. 

It is stated and ordainit that during the reine of hir maist blissit Magestie (The Maid o Nor- 
rowey), ilk maiden ladye of baith highe and lowe estait shall hae libertie to bespeak ye 
(Pronounced ‘the ) man she likes; albeit, gif he refuses to tak hir till be his wyf he sail be 
mulctit in ye sume of ane hundredth pundis or less, as his estait mai be, except and alwais gif 
he can mak it appear that he is betrothit to ane ither woman, then he shall be free. 

1397 Act o the Scots Pairlament. 

It is statutit and ordanyt with assent of the thre comunatez thar beande that ilke schiref of the 
kinrike sal publy ger crye that na man rydand or gangande in the contre lede ma persons with 
hym bot thai that he wil mak ful payment for. Ande that na man use sik destruccons slachter 
reif na bryning in tyme tocum under payn of tynsale of life and guds. 

1496 Act o the Scots Pairlament. 

It is staute and ordanit throw all the realme that al barronis and frehaldris that ar of substance 

put thair eldest sonnis and airis to the sculis fra thai be aucht or nyne yeiris of age . And qu- 

hat baroune or frehalder of substance that haldis nocht his sonne at the sculis as said is hai- 
fand na lauchfull essoyne bot failyeis heirin fra knawledge may be gottin thairof he sail pay to 
the king the soume of xx pounds. 

1565 Extract frae the Thesaurer’s accoonts o Mary, Queen o Scots. 

Aprile 1565:- Item. To ane boy pas send of Edinburgh, with ane charge of the Queenis grace, 
direct to the baillies of Mussilburgh, charging thame to tak dilgent heid and attendance that 
the monument of grit antiquitie now fundin be nocht demolishit nor broken doun, xii.D. 

A compare atween this an the English o the day is gien ablow in a letter written the same week 
bi Randolph the English Ambassador tae Scotland. 

Edenburgh, 7th April 1565. 

For certayne ther is founde a cave besyds Muskelbourge, stonding upon a number of pillers, 
made of tyle stones curieuslye wroughte, sygnefyinge great antiquitie, and straynge monuments 
found in the same. Thys comethe to my knowledge, besyds the comon reporte, by th ’ assurance 
of Alexander Clerke, who was ther to see yt, wch I wyll do myself wthin these three or four 
dayes, and wryte unto yor Ldship the more certayntie thereof, for I wyll leave nothynge of it 
unseen. 

1587 Act o the Scots Pairlament. 

. Ordanis the commissioners of all the schiref domes to be electit be the frehalders foir- 

saidis at the first heidcourt efter Michaelmes yeirlie, or failyeing thairof at any uther tyme 
quhen the saidis frehalders plesis convene to that effect, or that his Majestie sail require thame 
thairto, Quhilkis conventionis his Majestie declaris and decernis to be lauchfull. 

1650 Extract frae a report o pairlament. 

Forsameikle as there being ane supplicatioune..In answer to the questionesproponed to thame 
by the prsent provost baillies and counsall of Edinburgh, Whidder they sould in conscience pey 
any pairt of the 40000 lib borrowed be the magistrate and counsall of Edinburgh for the tyme 

for the lait unlaufull ingadgment Togither with ane act of the toune counsall . 

Frae thon exemplars spreid oot ower gey near 
fower hunner year, it wad seem tae the un- 
educatit ee that oor forebeirs wis naewhaur 
near sae sweir tae mak uiss o aw the guid 
words the language shares wi English as 
some o the day’s owersetters is. Cuid it be 
oor compulsion tae mak text leuk as Scots as 
possible that gars sic a scant o Scots words? 











